महिला रोग विशेषज्ञ डा0 प्रीती मिश्रा के अनुसार लडकियों में मुख्यतः दो अण्डाशय, गर्भाशय व उसको जोड़ने वाली दो नलियां जिसे फेलोपियन्स ट्यूब कहा जाता है होती हैं। यही आगे चलकर उसे स्वस्थ बच्चा जनने में सहायक होती हैं । लडकी जब बड़ी होती है तो उसके अण्डाशय से हर महीने एक अण्डा फूटकर बाहर आने लगता है जो बच्चेदानी की भीतरी दीवार में हर माह जमने वाले खून की परत से जाकर चिपक जाता है अगर इस दौरान लडकी के अण्डे से पुरूष शुक्राणु नहीं मिलते हैं तो बच्चेदानी के अन्दर जमी खून की परत टूट जाती है और यह अण्डे शरीर से बाहर निकलने लगतें है जिसे हम माहवारी के रूप में जानते हैं। माहवारी के पहले दिन से लेकर दो सप्ताह के बाद तक अण्डाशय में नया अंडा फूटने के लिए तैयार होने लगता है और गर्भाशय में पुनः खून की नई परत जमने लगती है। इस प्रकार हर माह यही चक्र चलता रहता है। महिलाओं में माह का 28वां दिन माहवारी के आने का समय होता है, अगर इसके पहले औरत और पुरूष का शुक्राणु मिल पा जाये तो गर्भ ठहर सकता है जिससे माहवारी बन्द हो जाती है। माहवारी के दौरान आमतौर पर एक महिला के योनि से 35-50 मिली खून निकलता है जो कभी-कभी इस मात्रा से अधिक भी हो सकता है। ऐसी अवस्था में कभी भी किशोरी को घबराना नहीं चाहिए, आमतौर पर माहवारी का चक्र 2-7 दिनों तक चलता है जिसके शुरूआती दिनों में खून का बहाव तेज होता है और बाद में धीरे-धीरे कम व समाप्त हो जाता है। अगर माहवारी के दौरान अधिक खून आ रहा है तो खून की कमी की समस्या हो सकती है ऐसे में किसी अच्छे डाक्टर से सलाह लेना नहीं भूलना चाहिए।